Мобилност – ДФСГ Интелект
Проект "Дигитална икономика"
Ученици и учители от ДФСГ“Интелект“ гр. Плевен проведоха трансгранична мобилност в гр. Дрезден Германия
Посещението в германският град се реализира по проект на програма „Еразъм+“ – „ДИГИТАЛНА ИКОНОМИКА – технологии за всички”. Той е провокиран от предизвикателствата на глобалната свързаност и дигиталните технологии, които променят традиционните правила на развитие както на бизнеса, така и на обществения сектор.
Проектът беше насочен към две групи участници:
Ученици от 11 клас, преминаващи професионално образование и обучение в ДФСГ „Интелект“
Учители по професионална подготовка в ДФСГ „Интелект“
Основна цел на проекта е участниците да подобрят професионалните си компетентности и пригодността си към предизвикателствата на трудовия пазар в условията на дигитална икономика, като акцент на тяхното обучение беше:
Отговорности при използването на дигиталните технологии;
Създаване на уеб съдържание;
Онлайн проучвания и онлайн търговия;
Социален софтуер и социалните мрежи в търговията.
Партньор от немска страна е обучаващата организация WBS TRAINING AG, която от дълги години работи по европейски проекти.
Трансграничната мобилност за учениците се проведе в периода от 25.03.2019 – 14.04.2019. Групата учители се присъедини към тях на 30.03.2019 г. Макар в една и съща обучаваща организация, обучението се проведе за всяка група по отделно. Темите бяха индивидуални за отделните групи.
За учениците – Създаване на уеб сайт;
За учениците – Работа във виртуална класна стая.
След края на мобилността всеки един от обучаемите получи Сертификат Europass.
Категория: Проект "Дигитална икономика" 04/06/2019